“ช่อง 8” เปิดศึกสังเวียนมวย 3 รายการใหญ่ หวังดันเรตติ้งโต 20% รายได้เข้าเป้า 15 ลบ.
“ช่อง 8” เปิดศึกสังเวียนมวย 3 รายการใหญ่ คาดว่าจะดันเรตติ้งโต 20% ตอกย้ำความเป็น King of Fighting Sports อันดับ 1 ของประเทศไทย ส่วนรายได้ปีนี้คาดโตแตะ 15 ลบ.
“ช่อง 8” เปิดศึกสังเวียนมวย 3 รายการใหญ่ คาดว่าจะดันเรตติ้งโต 20% ตอกย้ำความเป็น King of Fighting Sports อันดับ 1 ของประเทศไทย ส่วนรายได้ปีนี้คาดโตแตะ 15 ลบ.
5 เม.ย. 2565

นางสาวนงลักษณ์ งามโรจน์ หัวหน้าเจ้าหน้าที่บริหาร สถานีโทรทัศน์ช่อง 8 เปิดเผยว่าข้อมูลจากนีลสัน แฟน อินไซด์ 2021 ว่า ประเทศไทยมีผู้ติดตามดูรายการกีฬาผ่านสื่อต่างๆ จำนวนกว่า 43 ล้านคน หรือคิดเป็น 84% ของประชากรไทย โดยดูผ่านช่องทางทีวีถึง 78% และเป็นผู้ชมกีฬามวยถึง 41% หรือประมาณ 20 ล้านคน ซึ่งเป็นกลุ่มชายไทยอายุ 35 ปีขึ้นไปที่อาศัยอยู่ในต่างจังหวัด และยังสอดคล้องกับกลุ่มคนดูช่อง 8
โดยในปีนี้ บริษัทจึงเล็งเห็นโอกาสการเติบโตของรายการมวยในเมืองไทย เพื่อยกระดับกีฬามวยไทย และตอกย้ำให้ช่อง 8 เป็น “King of Fighting Sports Destination ดูมวยต้องที่ช่อง 8” ทั้งนี้ เพื่อให้ผู้ชมได้รับชมรายการมวยอย่างต่อเนื่อง บริษัทจึงเพิ่มเติมการจัดมวย Tournament ขึ้น เพื่อสร้างความตื่นเต้นให้ผู้ชมได้ลุ้นแชมป์ในแต่ละ Tournament
โดยประเดิมด้วยผู้สนับสนุนหลักอย่าง ไทวัสดุ ที่เข้าร่วมเป็นสปอนเซอร์ในรายการ “4Man Tournament Series ศึกมวยรอบไทวัสดุ” ซึ่งเป็นแมทช์พิเศษที่รวบรวมนักชกระดับพระกาฬ ดีกรีแชมป์ต่อสู้ที่คัดมวยฝีมือดีจากทั่วโลก เพื่อชิงความเป็นหนึ่ง มีโปรโมเตอร์ร่วมที่มากความสามารถระดับประเทศ และมีประสบการณ์ทางมวยกว่า 20 ปี ซึ่งการเข้าร่วมของพันธมิตรในครั้งนี้จะช่วยสนับสนุนในเรื่องของเงินรางวัล และในช่วงปลายปี 2565 จะมีการจัด ‘มวยไทยเฟสติวัล’ อีเว้นท์มวยไทยที่ยิ่งใหญ่ที่สุดและเป็นครั้งแรกของประเทศไทย โดยตั้งเป้ารายได้ไว้ที่ 15 ล้านบาท และคาดว่าจะทำให้เรตติ้งของช่อง 8 เพิ่มขึ้นอีกด้วย
ทั้งนี้ช่อง 8 มีรายการมวยถึง 3 รายการ เพื่อเอาใจผู้ชมที่รักในกีฬาต่อสู้ ที่ทั้งครบรส มันส์ทุกแมทช์ แตกต่างและมีเอกลักษณ์เฉพาะตัว ซึ่งได้แก่
“เราคาดการเติบโตของเรตติ้งจะมากขึ้นกว่าการถ่ายทอดสดปกติถึง 20% จากรายการมวยต่างๆ ที่ช่อง 8 จัดขึ้น ซึ่งได้พิสูจน์แล้วว่าโดนใจคอมวยทั้งประเทศ เพื่อให้ฐานผู้ชมมวยของช่อง 8 เติบโตขึ้นจาก 3 ล้านคน เป็น 5 ล้านคน โดยมาจากทั้งช่องทางทีวีและออนไลน์ ณ สิ้นปี 2565 ตามที่ตั้งเป้าไว้” นางสาวนงลักษณ์ กล่าวปิดท้าย
สำหรับผู้สนใจสามารถติดตามความเคลื่อนไหวต่างๆ ของช่อง 8 ได้ที่ www.thaich8.com และติดตามข่าวสารของ อาร์เอส กรุ๊ป ได้ที่ www.rs.co.th และ https://www.facebook.com/RSGROUPOFFICIAL